Poštovani, u vezi sa Zahtjev za pojašnjenje zahtjeva za dostavljanje ponuda – upućen od strane doo Pro File preko ESJN 11.04.2023. godine u 9.04h, sledeće sadržine: “Poštovani, U „Uslovima za učešće u postupku i zahtjevima u pogledu načina izvršavanja predmeta nabavke“, naveli ste: „Potrebno je dostaviti uzorak hologramske folije i uzorak aplikacije hologramske folije utisnut na papiru (nebitan oblik i veličina) kao dokaz posjedovanja hologramske folije odnosno ispunjavanja karakteristika zatraženih tehničkom specifikacijom”, te da „Privredni subjekat je dužan dostaviti Izjavu kojom pod punom moralnom, materijalnom i krivičnom odgovornosću potvrđuje da njegova hologramska folija sadrži sve elemente navedene u tehničkoj specifikaciji“, kao i da „Privredni subjekat je dužan dostaviti kopiju potvrde/uvjerenja da je hologramska folija koju posjeduje registrovana kod IHMA-e (International Hologram Manufacturers Association) - Velika Britanija“. Pri tom ste samo za stavku 28. „Tehničkih specifikacija predmeta nabavke“, naveli: „Na svakoj zahvalnici nanošenje hologramske trake širine 5mm čitavom dužinim zahvalnice od 297mm. Unikatna hologramska traka u srebrnoj boji proizvedena od proizvođača isključivo za ponudjača koja sadrži grb Crne Gore i logo ponuđača.“ Polazeći od navedenog, a posebno od činjenice da hologram tražite samo za zahvalnice, to se, imajući u vidu svrhu hologramske zaštite, odnosno potrebu za autentifikacijom i verifikacijom kako bi se zaštitili brendovi i profit, postavlja pitanje: Koja je to svrha tolikog nivoa zaštite na jednoj zahvalnici, osim ako ne eliminacija ponuđača koji tu zaštitu ne posjeduju (niti je ona bila neophodna godinama ranije). Stoga Vas molim da na pojasnite: Šta to naručilac želi da zaštiti na jednoj zahvalnici, da bi na istoj morao da stoji nivo zaštite definisan traženim hologramom? Takođe je nephodno da pojasnite zašto ste ograničili ponuđače na jednu vrstu hologramske folije, i to onu koja je registrovana kod IHMA-e (International Hologram Manufacturers Association) - Velika Britanija, a ne nekog drugog snadbjevača ili proizvođača. Ukazujemo Vam da ste sa ovakvim zahtjevom ograničili konkurenciju, te postavili uslove koji ne daju mogućnost ponude ekvivalentne hologramske folije, odnosno iste ili bolje tehničke karakteristike ponuđenih roba ili usluga od karakteristika predmeta nabavke zahtijevanih tehničkom specifikacijom. Pri tom, niste ni naveli na koji način ćete provjeravati da li hologrami koje ponuđači budu priložili ispunjavaju uslove koji su traženi predmetnim zahtjevom, što još jednom ukazuje na to da je sporni zahtjev unijet samo sa ciljem ograničavanja konkurencije, što je protivno zakonu. Valja ukazati i da ste, shodno članu 12 Zakona o javnim nabavkama, dužni da uslove za učešće u postupku javne nabavke, koji se odnose na ekonomsko-finansijsku i stručno-tehničku sposobnost privrednog subjekta utvrdite proporcionalno složenosti predmeta nabavke, izvršenja ugovora o javnoj nabavci i procijenjenoj vrijednosti javne nabavke, a ne da dodajete uslov koji je naveden samo jednu stavku predmeta javne nabvke i to sa jednim jedinim ciljem-da se isključe ponuđači koji ne posjeduju holograme, koje u dosadašnjim javnim nabavkama nikada niste ni tražili. Pored navedenog, ukazali bismo Vam da, shodno članu 79 Zakona o javnim nabavkama, predmet nabavke mora biti određen po vrsti i nazivu, na način da predstavlja tehničku, tehnološku, funkcionalnu ili drugu cjelinu i omogućava sačinjavanje odgovarajuće ponude, iz koje cjeline je isključena upravo zahvalnica koju ste, kod činjenice da se u cjelosti razlikuje od tehničkih specifikacija ostatka predmeta javne nabavke morali, shodno članu 80 stav 1 Zakona o javnim nabavkama, stavite u posebnu partiju, a ovo imajući u vidu da se predmet nabavke može da podijeli na partije, i to prema vrsti, svojstvima i namjeni, odnosno da se u posebnu partiju mogu izdvojiti zahvalnice uzimajući u obzir mogućnost učešća malih i srednjih privrednih subjekata u postupku javne nabavke. Upravo je navedeno razlog zbog kojeg ste bili dužni da, shodno članu 82 stav 2 Zakona o javnim nabavkama, obrazložite zašto predmet nabavke niste podnijelili na partije, te da u zahtjevu navedete razloge za tu odluku, a što, protivno citiranoj odredbi niste učinili. Kod navedenog, naše pitanje glasi: Zašto predmet nabavke nije podijeljen u partije iako su se za to stekli uslovi, a ovo posebno kod činjenice da samo jedan zahtjev naveden za zahvalnice isključuje sve male i srednje privredne subjekte iz postupka nabavke (ili je to bio cilj ovako formiranog zahtjeva), pa samim tim ograničava i konkurenciju”

Dostavljamo sljedeće

POJAŠNJENJE ZAHTJEVA ZA DOSTAVLJANJE PONUDA

Naručilac – Crnogorska Akademija nauka umjetnosti je prije pokretanja predmetnog postupka javne nabavke analizom tržišta došla o saznanja da postoji više ponuđača registrovanih u Crnoj Gori,a koji posjeduju hologramsku foliju traženih karakteristika. Stoga, ne stoje navodi da su predmetnim zahtjevom za dostavljanje ponuda propisane tehničke karakteristike imale za cilj ograničenje konkurencije ili eliminisanje ponuđača.

U vezi sa pitanjima koje se odnose na citirane odredbe Zakona o javnim nabavkama ukazujemo da je članom 23 navedenog Zakona propisuje da se isti ne primjenjuje na jednostavne nabavke.,

BR.02-786 OD 13.04.2023

NARUČILAC

CRNOGORSKA AKADEMIJA NAUKA I UMJETNOSTI

Službenik za javne nabavke

Biljana Jovanović